Junge Garde
«D Junteressli starte im Galopp – E Jungi Garde beraits im 2. Johr»
D Zuekunft von ere Clique isch die Jungi Garde
Scho im April 71 hänn drum d' Junteressli dr Gründig vo-n-ereJunge Garde zueg'stimmt. Ganz in dr Tradizion, wie Clique friehnermänggmol entstande sinn (d'Rätz uss eme Arbeiterverain,d' Barbara uss eme Artillerieverein und d'Olympia uss eme Turnerkreis),so sinn die Junge Junteressli aigentlig uss dr Pfadigrubbevon St. Urs («Pionnniers»/Jungrover vo dr Pfarrei St. Anton) entstande.Die Pfadigrubbe isch versterggt worde durch Kinder vo de«Alte» Junteressli und durch drey Erwaggseni, wo aagfange hänn,s Drummle oder Pfyffe z lehre … aber erscht e baarMärschli hänn könne. D Junteressli hänn drum scho ab1972 au Erwaggsenikürs gfiehrt.
Die erschte Junge Junteressli
So hänn d Monique Gattlen (Bonnet), d' Dänny Soltermaa(Bonnet), d Luli Vuiltier und d Claudia Buck alsPfyffere und dr Martin Buck als Drummler an dr erschteFasnacht vo dr Junge Garde mitgmacht. Dr Tambourmajorisch «d Chiquita» (Pfadiname) gsi, wo ainigi vo drClique wärde erinnere. An dr erschte Fasnacht sinn dieJunge Junteressli mit vier Pfyffere, eme Dambuurmajorund aim Drummler gloffe. Dr Vorstand vo dr JungeGarde hett sich zämme gsetzt uss em Lucien Bonnet(Tambourmajor und Obmaa vom Stamm, dr Ursi undem Jean Buck (d' Eltere vom Martin und dr Claudia), drGigi Blaser und em Dieter Leu und mir. Als Obmaa han-ych dörfe iebe für my spöteri Uffgoob als Obmaa vom Stammverain.
Fasnachtsvorberaitige im Weekend
D Fasnacht im Detail plaant hänn die Junge Junteressliim Weekend im Pfadihuus vo Balsthal. Dert hänn syuss vyle Vorschleeg vo de Junge denn ihres Fasnachtssujetgfunde. Es isch uns vo Aafang aa wichtig gsi, dassd Kinder s Fasnacht mache vo Grund uff lehre: Vo drSujetwahl bis zem Larve sälber mache. Im Laagerruumvom Guschti Hohl und de «Basler Gnuschti» in «Blätzbumms» (Birsfälde) hett die Jungi Garde denn ihriLarve, s Requisit und d' Lambbe sälber baschtlet. DrJean Buck hett d Latärne gmoolt und d Ursi Buck hettalli Goschdym gnäit.
D Larve abhoole bruucht Muet
Dr Guschti isch dr Larvemacher vo de Junteressli, eFründ vom Lucien und dr Tambourmajor vo de AlteGlaibasler gsi. Är hett sy Atelier im Imbergässli im 5.Stogg gha und isch under anderem beriehmt und berüchtigtgsi durch sy lychti Erregbarkait. So isch immerwieder vorkoh, dass är e Fasnächtler/e am Schlawittlipaggt hett und sy drmit bedroht hett, är wurd sy dStääge aabe wärfe, wenn ihne die Larve nit gfalle wurdwie-n-är sy moolt (Glaubet mr: Die staili Stääge, emGuschti syni stächende Auge und sy hochroote Kopf- wo me dänggt hett, dass er jeede Momänt explodiert -sinn e tödlig Verspräche gsi!). Leider ka dr «Hamschter»(Pfadiname) syni persönlige Erläbnis doo drzue nümmsälber brichte. Trotz allem hänn alli am Schluss e wunderschöniLarve gha.